Dacă la începutul pandemiei Covid-19 magazinele alimentare au fost luate cu asalt, iar producătorii au lucrat la foc continuu pentru a satisface a cerere crecută artificial peste noapte, acum jucătorii din această industrie se confruntă cu problema gestionării stocurilor. Ministerul Agriculturii anunță că România nu are probleme cu aprovizionarea cu alimente de bază, ci dimpotriva.

"Mulți producători și procesatori au stocuri foarte mari. S-a schimbat comportamentul de cumpărare, s-a închis HORECA și mulți aveau producția orientată către acest segment.La lactate și produse din lapte există stocuri foarte mari, iar procesatorii au început să plătească laptele materie primă cu foarte puțin. La carnea de pui, legume, carnea de vită sunt la fel stocuri foarte mari", a declarant ministrul Agriculturii, Adrian Oros.

Acesta a explicat și motivul pentru care a luat decizia de a sista exporturile de cereal, măsura asupra căreia a revenit ulterior. El a precizat că l-a îngrijorat dinamica exporturilor de cereale, volumele fiind mult mai mari față de perioada similară a anului trecut. De asemenea, a invocat anunțurile panicarde ale unor organizații mondiale care vorbeau despre instalarea foametei.

Oros mai avertizează însă că, din cauza secetei, anul acesta vom produce probabil aproximativ 50% - 60% din producția de cereale de anul trecut."Vom recolta probabil 50-60% față de anul trecut. În anii foarte buni, România produce aproximativ 9 milioane de tone de grâu și consumăm între 2,5 și 3 milioane de tone, din care 2,2 milioane pentru panificație. Probabil că anul acesta va fi cu 50% mai mic, așadar consumul intern tot va fi acoperit", precizează Oros.

loading...